হোক কলরবের বর্ষপূর্তিতে পুজোর থিমে এবার আরও একবার 'হোক কলরব'। না কোনও ঝাণ্ডা নয়, নেই মিছিল, আকাশে গর্জে উঠবে না স্লোগান, রাজপথ কাঁপবে না কালো মাথার ভিড়ে। তবে বিপ্লব হবে। কেবলই মণ্ডপে।
 কলকাতা: হোক কলরবের বর্ষপূর্তিতে পুজোর থিমে এবার আরও একবার 'হোক কলরব'। না কোনও ঝাণ্ডা নয়, নেই মিছিল, আকাশে গর্জে উঠবে না স্লোগান, রাজপথ কাঁপবে না কালো মাথার ভিড়ে। তবে বিপ্লব হবে। কেবলই মণ্ডপে। দশক ৭০ এর উত্তাল উত্তর কলকাতা আবারও স্বমহিমায়। উত্তর কলকাতার বড়তলা। গ্রে স্ট্রীট থেকে সোজা শোভাবাজার লঞ্চ ঘাটের দিকে যেতে ক্রসিং থেকে বাঁ হাতে, 'হোক হোক, হোক কলরব/বড়তলায় এবার শিবের বিপ্লব' এই হোর্ডিংই নজর কাড়ছে সবার। পুজোর এই অভিনব থিমায়নে অবাক উত্তর থেকে দক্ষিণ। যখন ফুলবাগানের মিত্র সংহতি নেপাল থেকে ধরহারা মিনারের ধ্বংসাবশেষ তুলে এনে লাইভ ভূমিকম্পে দূর্গা বন্দনায় মাতবে তখন উত্তরেই হবে বিপ্লব। ৮২ বছরে পা রাখল এই পুজো। মণ্ডপে লাইভ বিপ্লব! এও সম্ভব?